
KOMENTE DHE REKOMANDIME 
MBI RAPORTIN E MONITORIMIT TË VITIT 2021 PËR MINISTRINË E ARSIMIT DHE SPORTIT 
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore
Ministria e Arsimit, Sportit dhe Rinisë në përputhje me drejtimet kryesore të politikës së përgjithshme shtetërore dhe me programin e Këshillit të Ministrave, me fondet buxhetore të miratuara për vitin 2021, ka hartuar, programuar dhe zhvilluar politikat kombëtare arsimore, në përputhje me programin e qeverisë së Republikës së Shqipërisë. Detajimi i buxhetit për vitin 2021 është mbështetur në programin buxhetor afatmesëm, si dhe në prioritet e përcaktuara në programin e qeverisë.
 Programet për të cilat kjo ministri administron fondet për vitin 2021 janë: 
1. Programi  “Planifikim, Menaxhim dhe Administrim”
2. Programi  “Arsimi Bazë”
3. Programi  “Arsimi i Mesëm i Përgjithshëm”
4. Programi  “Arsimi i Universitar”
5. Programi  “Fonde për shkencën”
6. Programi  “Zhvillimi i Sportit dhe Rinisë”
Ministria e Arsimit, Sportit dhe Rinisë në raportin e monitorimit për vitin 2021 ka raportuar për realizimin e produkteve dhe treguesve të performancës nga përdorimi i fondeve të planifikuara për periudhën raportuese për programet sa më poshtë :  

Programi “Arsimi Bazë”, qëllimi i këtij programi është “Sigurimi i një arsimi cilësor për të gjithë nxënësit duke përmirësuar kushtet e mësimdhënies e mësimnxënies duke siguruar kushte të barabarta për pjesëmarrje në arsimin bazë, për të gjithë fëmijët e grup moshës në arsimin parashkollor dhe atë të detyruar”. Përgjatë vitit 2021, për arritjen e qëllimit kanë kontribuar produktet, performanca e të cilave është realizuar, si më poshtë:
· Janë rregjistruar rreth 62,104 fëmijë të grup moshës 3-6 vjeç që ndjekin programin parashkollor publik.
· U ofrua shërbimi i transportit me fonde të buxhetit, për të mbuluar shpenzimet për transportin e rreth 45 mijë punonjës nxënës/mësues që kanë vendbanimi mbi 2 km nga shkolla, për transportin për fëmijët që ndjekin arsimin parashkollor dhe edukatorëve të tyre, si dhe transportin e mësuesve që punojnë mbi 5 km nga vendbanimi/qendra e përhershme e punës në shkollë me një kosto prej rreth 791.8 milion lekë.
· U ofruan tekstet shkollore falas për përdorim për rreth 259 mijë nxënës nga klasa e parë në klasën e nëntë me një efekt financiar prej 964.5 milionë lekë.
· U ofrua mësim on line për 3,725 nxënës Romë dhe 7,794 nxënës Egjptian.
· U dhuruan 5,438 pajisje digjitale për nxënësit në vështirësi ekonomike për tu undësuar atyre ndjekjen e mësimeve online.


Programi “Arsimi Mesëm i Përgjithshëm” objektivat e të cilit janë:
· Nxënës që regjistrohen dhe ndjekin arsimin e mesëm të lartë të arrijë 95-97% e nxënësve që përfundojnë arsimin bazë.  
· Zbatimi i kurrikules së re dhe trajnimi i mësuesve të klasës së 11 në gjimnaze dhe shkollat social-kulturore, si dhe zbatimi i sistemit të ri të zhvillimit profesional. 
· Realizimi i Maturës Shtetërore 2021, realizimi i testimit "Mësues për Shqipërinë", në formë elektronike.
· Përmirësimi i infrastrukturës ekzistuese në arsimin e mesëm (rehabilitimi i 9-10% të klasave në gjimnaze në zonat urbane, shtimi me 5-8% i klasave të reja në zonat urbane, pajisja me mjete didaktike për Fizikë-Kimi-Biologji, për 8% në vit të shkollave të mesme, pajisja e shkollave me klasa mësimore inteligjente/ digjitale, si dhe pasurimi i bibliotekave në të gjitha shkollat me 10 të fondit ekzistues te bibliotekave).

Këto objektiva janë realizuar nëpërmjet produkteve, performanca e të cilave për vitin 2021, është realizuar, si më poshtë:
· Në vitin shkollor 2020-2021, marrin shërbim arsimor në AML rreth  88,965 nxënës.
· Në vitin shkollor 2021-2022, marrin shërbim arsimor në AML rreth  86,186 nxënës.
· Ofrimi i shërbimit të transportit me fonde të buxhetit, për të mbuluar shpenzimet për transportin e rreth 5,300 mësues të AML.
· Kanë përfituar tekste mësimore falas 18,000 nxënës të grupeve sociale në nevojë.

Në programin “Arsimi Lartë”, gjatë vitit 2021, tashmë me një reformë tërësore të sistemit të arsimit të lartë, që synon rritjen e cilësisë në të gjithë sistemin, pa cenuar aspak mundësitë e të rinjve për t’u arsimuar, objektivat e të cilit janë:

· Rritja e cilësisë së mësimdhënies nëpërmjet kualifikimit shkencor të stafit akademik 5% deri 10% në vit dhe nëpërmjet rritjes së numrit të stafit akademik me kohë të plotë duke synuar uljen e raportit pedagog/student në 1/26. 
· Garantimi i aksesit në bazë të meritës dhe rritja e dimensionit social në arsimin e lartë duke mbështetur me bursë financiare individët që duan të ndjekin studimet në arsimin e lartë nga kategoritë sociale në nevojë në masën 16% deri 18% të studentëve të ciklit të parë dhe të dytë dhe në përputhje me parimet e barazisë gjinore. 
· Akreditimi i 50 programeve të studimit nga 905 ose 5,2 % të IAL publike të cilat janë në proces vlerësimi.
· Përmirësimi i standardeve infrastrukturore duke rritur raportin sipërfaqe/student së paku me 1 /student dhe vende për punë dhe kërkim në laboratorë e biblioteka.

Këto objektiva janë realizuar nëpërmjet produkteve, performanca e të cilave për vitin 2021, është realizuar, si më poshtë:
· Ndërmarrja e paketës për studentët ku synimi kryesor, ka qenë i fokusuar në financimin me bursa i studentëve me notën mesatare 9 deri në 10-të, i studentëve nga kategorive sociale në nevojë, si dhe përjashtimi 100 % nga tarifa vjetore e shkollimit apo reduktimi në masën 50% nga tarifa vjetore e shkollimit për studentët e ciklit të dytë. Për vitin akademik 2020-2021 kanë përfituar bursa dhe mbështetje financiare, nëpërmjet akomodimit në shtëpitë e trajtimit të studentëve të rreth 41,791 studentëve me një kosto me rreth 833.8 milionë lekë. 


II.  “Karakteristika kryesore të performancës së shpenzimeve”

Në fund të vitit 2021, situata në lidhje me realizimin e shpenzimeve të buxhetit, krahasuar me planin e vitit 2021, sipas të dhënave të gjeneruara nga SIFQ, paraqitet si më poshtë:
	
                   Emërtimi
	% e realizimit të shpenzimeve                                  
     kundrejt  planit 2021 

	Planifikimi, Menaxhimi dhe Administrimi
	98%

	Arsimi Baze (përfshire parashkollorin)
	99%

	Arsimi i Mesëm (i përgjithshëm)
	99%

	Arsimi Universitar
	83%

	Fonde për Shkencën
	57%

	Zhvillimi i Sportit dhe Rinise
	97%

	                       Totali
	94%



Siç shikohet nga të dhënat e tabelës së mësipërme plani i shpenzimeve të buxhetit në total për këtë ministri, për vitin 2021, është realizuar në rreth 94% të planit vjetor. Duke e parë këtë realizim sipas programeve, vërejmë se përqindja e realizimit të shpenzimeve varion në nivele të ndryshme duke filluar nga rreth 57% të planit vjetor në programin “Fonde për Shkencën”, në 99% të planit vjetor në programin “Arsimi Baze (përfshire parashkollorin) dhe Arsimi i Mesëm (i përgjithshëm)” . 
Sipas zërave përbërës të shpenzimeve, sipas raportit të monitorimit të paraqitur nga ana e ministrisë situata, në fund të vitit 2021, paraqitet e tillë:
	
	Shpenzime korente
	Shpenzime kapitale  

	1.Planifikim Menaxhim Administrim
	98.8%
	91%

	2. Arsimi Bazë
	99.6%
	76%

	3. Arsimi i Mesëm i Përgjithshëm
	99.6%
	68%

	4. Arsimi i Universitar
	88%
	30%

	5. Fonde për Shkencën
	64%
	46%

	6. Zhvillimi i Sportit
	96%
	98%

	                         Totali
	96.4%
	54%



Pra siç shikohet nga tabela e mësipërme, shpenzimet korente, në total për ministrinë, janë realizuar në rreth 96% të planit vjetor me ndryshime, ndërsa vërejmë një realizim në nivelin prej 99.6% në programin “Arsimi Bazë” dhe “Arsimi i Mesëm i Përgjithshëm”, 98.8% në programin “Planifikim Menaxhim Administrim”, 96% në programin  “ Zhvillimi i Sportit”, 88% në programin “Arsimi i Universitar” dhe 64% në programin “Fonde për Shkencën”. 
Shpenzimet për investime, për vitin 2021 në total kanë një realizim prej 54%.
III. Struktura e shpenzimeve për çdo program sipas buxhetit fillestar 2021, planit të buxhetit me ndryshime, si dhe realizimit të vitit 2021, paraqitet si më poshtë:
	
	Buxhetit fillest.
	Buxheti ndryshuar
	Fakti

	1.Planifikim Menaxhim Administrim
	1.71%
	1.67%
	1.73%

	2. Arsimi Bazë
	53.99%
	53.86%
	56.61%

	3. Arsimi i Mesëm i Përgjithshëm
	17.05%
	15.48%
	16.2%

	4. Arsimi i Universitar
	23.92%
	24.88%
	21.92%

	5. Fonde për Shkencën
	1.61%
	1.58%
	0.95%

	 6. Zhvillimi i Sportit
	1.72%
	2.53%
	2.59%

	Totali i Ministrisë
	100%
	100%
	100%


Vërejmë që në strukturën e programeve gjatë vitit 2021 përgjithësisht  ka pasur ndryshime të vogla në krahasim me planin e miratuar me ligjin e buxhetit. 
Duke parë strukturën e realizimit të shpenzimeve në fakt për vitin 2021,  vërejmë që pjesën më të madhe të shpenzimeve faktike të kësaj ministrie e zënë shpenzimet e realizuara në programin “Arsimi Bazë” me rreth 57 % të totalit të shpenzimeve, me rreth 22 %  të totalit të shpenzimeve në programin “Arsimi Universitar” si dhe në programin “Arsimi i Mesëm i Përgjithshëm” me 16 % të totalit të shpenzimeve.
IV. Informacion mbi volumin dhe madhësinë e ndryshimit të buxhetit.
Për të gjitha programet e kësaj ministrie situata në lidhje me ndryshimet e ndodhura përgjatë vitit 2021, përfshirë këtu buxhetin fillestar dhe buxhetin me ndryshimet e ndodhura gjatë kësaj periudhe, paraqitet në tabelën e mëposhtme:                                                 
                                                                                                                               Në mijë lekë
	
Programet
	Buxheti fillestar 
	Buxheti me ndryshime
	Diferenca

	
	(1)
	(2)
	(3=2-1)

	1.Planifikim Menaxhim Administrim
	722,000
	739,003
	17,003

	2. Arsimi Bazë
	22,792,076
	23,898,770
	1,106,694

	3. Arsimi i Mesëm i Përgjithshëm
	7,199,000
	6,870,417
	-328,583

	4. Arsimi i Universitar
	10,096,000
	11,040,485
	944,485

	5. Fonde për Shkencën
	680,000
	702,015
	22,015

	6. Zhvillimi i Sportit
	725,000
	1,121,100
	396,100

	                        TOTALI I MINISTRISE
	42,214,076
	44,371,790
	2,157,714



Pra siç shikohet nga tabela në krahasim me ligjin fillestar, plani i buxhetit për vitin 2021 ka ndryshime. Ndryshimet përfaqësojnë ndryshimet e planit të buxhetit nga fondet e akorduara si fonde shtesë nga fondi i veçantë, ndryshimet e ndodhura me Aktin Normativ nr. 34, datë 03.12.2022 si dhe në zbatim të VKM nr. nr.1149, datë 24.12.2020, “ Për  disa ndryshime dhe shtesa në Vendimin nr.175, datë 08.03.2017, të Këshillit të Ministrave  ‘Për trajtimin me pagë  dhe shtesa mbi pagë të punonjësve mësimorë dhe të punonjësve të tjerë jomësimorë, në arsimin parauniversitar’” për rritjen e pagave të arsimit parauniversitar.   
        
IV.  Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese.
                                                                                                                         Në 000/lekë
	
Programet
	Shpenzime korente
	Shpenzime kapitale
	Totali i shpenzimeve

	
	Min.
	Thes.
	Dif.

	Min.
	Thes.
	Dif.
	Min.
	Thes
	Dif.

	Planifikimi, Menaxhimi dhe Administrimi
	660,814
	660,814
	0
	63,609
	63,609
	0
	724,423
	724,423
	0

	Arsimi Baze (perfshire parashkollorin)
	23,518,411
	23,518,411
	0
	208,649
	208,649
	0
	23,727,060
	23,727,060
	0

	Arsimi i Mesem (i pergjithshem)
	6,675,863
	6,675,863
	0
	115,558
	115,558
	0
	6,791,421
	6,791,421
	0

	Arsimi Universitar
	8,907,916
	8,907,916
	0
	279,758
	279,758
	0
	9,187,674
	9,187,674
	0

	Fonde per Shkencen
	260,892
	260,892
	0
	137,353
	137,353
	0
	398,245
	398,245
	0

	Zhvillimi i Sportit dhe Rinise
	790,516
	790,516
	0
	295,189
	295,189
	0
	1,085,705
	1,085,705
	0

	TOTAL
	40,814,412
	40,814,412
	0
	1,100,116
	1,100,116
	0
	41,914,528
	41,914,528
	0



Siç vihet re nga tabela, rezulton se të dhënat faktike të raportuara nga ministria me të dhënat faktike të siguruara nga sistemi informatik financiar i qeverisë  (SIFQ) nuk ka mospërputhje.

Nga të dhënat e sistemit Informatik Financiar të Qeverisë konstatojmë se përgjatë vitit 2021 për këtë ministri janë realizuar të ardhura jashtë limit në total 2,355.9 milionë lekë, nga të cilat  1,634 milionë lekë shpenzime korente dhe 721.9 milionë lekë shpenzime kapitale. 
[bookmark: _GoBack]



V. Komente dhe rekomandime 

· Përmbajtja e raportit të monitorimit nuk është dërguar në përputhje me afatet kohore të përcaktuara në Udhëzimin nr. 22, datë 17.11.2016 “Për procedurat standarde të monitorimit të buxhetit në njësitë e Qeverisjes Qendrore”.
· Të dhënat faktike të raportuara nga ministria me të dhënat faktike të siguruara nga sistemi informatik financiar i qeverisë për periudhën nuk kanë mospërputhje.
· Lidhur me përmbajtjen e raportit të monitorimit, konstatojmë se:
· Ka mospërputhje midis sasive faktike të produkteve dhe fondeve të realizuar sipas produkteve të plotësuar në aneksin nr. 3 me të dhënat e raportuara në relacionin e Raportit të Monitorimit.
· Nga ana juaj nuk është paraqitur i plotësuara aneksi nr.4, i përcaktuar sipas Udhëzimit 22/2016.

· Lidhur me përdorimin e informacionit të siguruar nga sistemi AFMIS vihet re se:
· Nga ana juaj, nuk jane plotësuar vlerat faktike për sasitë e produkteve në modulin BPPM, raporti nr. 16.
· Gjithashtu, vihet re se ka mospërputhje midis objektivave të gjeneruara nga sistemi AFMIS me objektivat e raportuara në Raportin vjetor të monitorimit.


VI. Publikimi 
Raporti i Monitorimit për vitin 2021, është publikuar në faqen zyrtare të Ministrisë së Arsimit, Sportit dhe Rinisë.
Linku:
 https://arsimi.gov.al/buxheti-dhe-financat/






